Neuvoston asetus (EY) N:o 696/2003, annettu 14 päivänä huhtikuuta 2003, yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun asetuksen (EY) N:o 1268/1999 muuttamisesta



Virallinen lehti nro L 099 , 17/04/2003 s. 0024 - 0025



Neuvoston asetus (EY) N:o 696/2003, annettu 14 päivänä huhtikuuta 2003, yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun asetuksen (EY) N:o 1268/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 181 a artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon Euroopan talous- ja sosiaalikomitean lausunnon(3), on kuullut alueiden komiteaa, sekä katsoo seuraavaa: (1) Elokuun 2002 puolivälissä tulvat aiheuttivat huomattavia tuhoja muun muassa useiden ehdokasmaiden maaseutualueilla. Yhteisöllä on oltava valmiudet reagoida asianmukaisesti tällaisiin ehdokasmaissa tapahtuviin poikkeuksellisiin luonnonkatastrofeihin eri välineitä hyödyntäen, muun muassa neuvoston asetuksella (EY) N:o 1268/1999(4) perustetun liittymistä valmisteleville toimenpiteille tarkoitetun rahoitusvälineen avulla. Eräs tämän välineen tavoite on ensisijaisten erityisongelmien ratkaiseminen näiden maiden maatalouden ja maaseudun kehittämiseksi kestävällä tavalla. (2) Asetuksessa ei ole erityissäännöksiä avustustoimista maaseutualueiden tukemiseksi poikkeuksellisten luonnonkatastrofien jälkeisessä jälleenrakennustyössä. (3) Tällaisten katastrofien jälkeen yhteisöltä edellytetään asianmukaisia toimia. Tämäntyyppiset onnettomuudet ovat sen kohteeksi joutuneille sekä julkisella että yksityisellä sektorilla myös huomattava taloudellinen rasite, josta joudutaan huolehtimaan samanaikaisesti liittymisvalmistelujen kanssa. Osarahoitusvälineiden, kuten asetuksella (EY) N:o 1268/1999 perustetun välineen, yhteydessä sopiva tapa tukea mainitunlaisia katastrofialueilla sijaitsevissa maissa toteutettavia hankkeita olisi nostaa sekä yhteisön tuen osuutta että tukien normaalia enimmäistasoa. (4) Asetus (EY) N:o 1268/1999 olisi siksi muutettava tämän mukaisesti, ON ANTANUT TÄMÄN ASETUKSEN: 1 artikla Muutetaan asetus (EY) N:o 1268/1999 seuraavasti: Korvataan 8 artikla seuraavasti: " 8 artikla Yhteisön rahoitusosuus 1. Yhteisön rahoitusosuus saa olla enintään 75 prosenttia tukikelpoisten julkisten menojen kokonaismäärästä seuraavia poikkeuksia lukuun ottamatta: a) mihin tahansa toimenpiteeseen kuuluvissa mainitunlaisissa hankkeissa alueilla, joilla komissio arvioi tapahtuneen poikkeuksellisia luonnonkatastrofeja, yhteisön rahoitusosuus voi olla enintään 85 prosenttia tukikelpoisten julkisten menojen kokonaismäärästä; b) edellä 2 artiklan viimeisessä luetelmakohdassa ja 7 artiklan 4 kohdassa tarkoitettujen toimenpiteiden osalta yhteisön rahoitusosuus voi olla enintään 100 prosenttia tukikelpoisista kokonaiskustannuksista. 2. Tuloja tuottaviin investointeihin sovelletaan seuraavia sääntöjä: a) edellä 1 kohdan a alakohdassa tarkoitettuja investointeja lukuun ottamatta julkinen tuki saa olla enintään 50 prosenttia tukikelpoisista kokonaiskustannuksista, ja yhteisön rahoitusosuus saa olla tästä enintään 75 prosenttia; b) edellä 1 kohdan a alakohdassa tarkoitettujen investointien julkinen tuki saa olla enintään 75 prosenttia tukikelpoisista kokonaiskustannuksista, ja yhteisön rahoitusosuus saa olla tästä enintään 85 prosenttia. Yhteisön rahoitusosuuden on aina oltava valtiontuelle vahvistettujen tuen enimmäistasojen ja kumulaatiota koskevien ylärajojen mukainen. 3. Rahoitustuen ja suoritusten määrät ilmoitetaan euroina." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä heinäkuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 14 päivänä huhtikuuta 2003. Neuvoston puolesta Puheenjohtaja A. Giannitsis (1) EYVL C 331 E, 31.12.2002, s. 195. (2) Lausunto annettu 11. maaliskuuta 2003 (ei vielä julkaistu virallisessa lehdessä). (3) EUVL C 61, 14.3.2003, s. 194. (4) EYVL L 161, 26.6.1999, s. 87, asetus sellaisena kuin se on muutettuna asetuksella (EY) N:o 2500/2001 (EYVL L 342, 27.12.2001, s. 1).